# **KISKŐRÖS VÁROS KÉPVISELŐ-TESTÜLETE**

## EGÉSZSÉGÜGYI ÉS SZOCIÁLPOLITIKAI BIZOTTSÁGA

**6-2/2019.** sz. Eü. és Szoc. Biz. ülés

### JEGYZŐKÖNYV

# **Készült:** Kiskőrös Város Képviselő-testülete Egészségügyi és Szociálpolitikai Bizottsága

 2019. február 4-én 13 óra 30 perckor kezdődő rendkívüli üléséről

**Az ülés helye:** Kiskőrösi Polgármesteri Hivatal

 Díszterme

 (6200 Kiskőrös, Petőfi Sándor tér 1.)

**Jelen vannak:**

Aszódi Pál a bizottság elnöke

Horváth Borbála a bizottság tagja

dr. Turán Csaba jegyző

Molnár Éva költségvetési referens

Losoncziné Romfa Erika jegyzőkönyvvezető

Aszódi Pál Kiskőrös Város Képviselő-testülete Egészségügyi és Szociálpolitikai Bizottság (a továbbiakban: Bizottság) elnöke köszöntötte az ülésen megjelenteket, bejelentette, hogy Aszódi János Bizottsági tag nem vesz részt az ülésen. Megállapította a határozatképességet, és megnyitotta az ülést. Ezt követően a Bizottság elnöke ismertette a napirendi javaslatot, amelyet a Bizottság egyhangú, kettő „igen” szavazattal az alábbiak szerint fogadta el:

**NAPIREND:**

1. Kiskőrös Város Önkormányzata 2019. évi költségvetésének előzetes véleményezése

**1.**

**KISKŐRÖS VÁROS ÖNKORMÁNYZATA 2019. ÉVI KÖLTSÉGVETÉSÉNEK ELŐZETES VÉLEMÉNYEZÉSE**

**Molnár Éva költségvetési referens ismertette a Bizottság tagjaival**, hogy a 2019. évi költségvetés összeállításánál a legfontosabb elv volt, hogy hiány nem tervezhető, mind felhalmozási, mind működési oldalon egyensúly szükséges.

Az önkormányzat feladatellátásában a 2018. évhez képest a változás: az Egészségügyi, Gyermekjóléti és Szociális Intézmény feladatellátása bővült 2018. szeptember 01-től óvodai és iskolai szociális segítő tevékenységgel.

A bevételekkel kapcsolatban az alábbiakról tájékoztatta a jelenlévőket:

- Az állami támogatás összességében a tavalyi összeghez képest 70 millió Ft-tal több.

Az önkormányzat általános működési támogatása 11,6 millió Ft-tal több.

A köznevelési feladatok ellátásánál 10 millió Ft a növekedés, amely a pedagógus béremelésből, a pedagógus minősítésből jelentkező többletkiadásokból, az óvodaműködtetési támogatás fajlagos összegének növekedéséből adódik.

A szociális, gyermekjóléti és gyermekétkeztetési feladatok támogatása esetében 48 millió Ft a növekedés. Okai:

-      a család- és gyermekjóléti központ feladathoz nyújtott támogatásnál +3,3 millió Ft a többlet,

-      a bentlakásos intézménynél +11,3 millió Ft, a bölcsődei feladatellátásnál +6,9 millió Ft a többlet– intézmény-üzemeltetési támogatás,

-      új feladat: óvodai és iskolai szociális segítő tevékenység +25 millió Ft,

-      a gyermekétkeztetés esetében +1,5 millió Ft-tal több támogatás várható.

- Az iparűzési adó tervezése 60 millió Ft-tal több.

- Az önkormányzat által irányított költségvetési szervek bevételeinél összességében 16,7 millió Ft a csökkenés, a kevesebb közfoglalkoztatott alkalmazása miatt kevesebb a várható bevétel, illetve a fogorvosi rendszer változása miatt.

A kiadásokkal kapcsolatban az alábbiak a jelentősebb változások:

1. személyi juttatások nőtt 32,6 millió Ft-tal:

- kötelező legkisebb munkabér és a garantált bérminimum növekedés miatt + 14,2 millió Ft – ez a változás 97 főt érint,

- az óvodai oktató munkát segítők garantált bérminimumon felüli többletjuttatása + 317 ezer Ft,

- pedagógusminősítő vizsga, minősítési eljárás, magasabb fizetési kategóriába lépés újabb 6 fő óvodai pedagógus esetében + 2,7 millió Ft,

- bölcsődei pótlék és a szociális ágazati összevont pótlék 2019. évi többlete + 1 millió Ft,

-      az Egészségügyi, Gyermekjóléti és Szociális Intézmény feladatellátása bővült 2018. szeptember 01-től óvodai és iskolai szociális segítő tevékenységgel, 7 fő személyi juttatásai +19,8 millió Ft,

- a jubileumi jutalom összege nőtt 2018. évhez képest, az önállóan működő intézményeknél +6,2 millió Ft,

- több pályázatot érintően összességében (a 2018. évi teljesítések miatt) +4,8 millió Ft,

- a közfoglalkoztatás tervezése az előző évihez képest -16 millió Ft-tal kevesebb.

2. A munkaadókat terhelő járulékok és szociális hozzájárulási adó a fent felsorolt személyi juttatás változások miatt nőtt 10 millió Ft-tal.

3. A dologi kiadások a 2018. évi eredeti tervhez képest 4 millió Ft-tal csökkentek, legjelentősebb módosító tényezők:

-        több pályázat esetében dologi kiadások tervezése összességében + 22,6 millió Ft,

-      közfoglalkoztatás – 3,4 millió Ft,

-      közvilágítás - 2,2 millió Ft,

-      tranzakciós illeték, kamatkiadások, bankköltségek - 19,2 millió Ft,

-      a Környezetvédelmi Alapba fizetett összeg - 4,1 millió Ft.

4.Az egyéb működési célú kiadások összességében 25 millió Ft-tal nőttek, a legjelentősebb módosító tételek: Kőrösszolg. Kft. feladatellátásának változása miatt +10 millió Ft; nagyobb összegű az intézmények szabad pénzmaradványa (+10,3 millió Ft).

Ismét céltartalék képzése vált szükségessé a Közbeszerzési eljárások többlet fedezetének biztosítása érdekében, a keret felett a Polgármester rendelkezik, amelynek összege 140 millió Ft.

Az általános tartalék képzése 2019-ben is 2 millió Ft.

Az előterjesztés tárgyalását követően a Bizottság egyhangú, kettő „igen” szavazattal az alábbi határozatot hozta:

***9/2019. (II.04.) sz. Eü. és Szoc. Biz. határozat:***

**Határozat**

Kiskőrös Város Képviselő-testülete Egészségügyi és Szociálpolitikai Bizottsága

* Kiskőrös Város Önkormányzatának 2019. évi költségvetésének tervezetét előterjesztésre alkalmasnak tartja, azt elfogadásra javasolja.

Felelős: a Bizottság elnöke

Határidő: 2019. január 13.

További kérdés, hozzászólás nem volt, a Bizottság elnöke az ülést 13 óra 50 perckor bezárta.

**Kmf:**

 **Aszódi Pál Horváth Borbála**

 **a Bizottság elnöke a Bizottság tagja**

 **Losoncziné Romfa Erika**

 **jegyzőkönyvvezető**